**Usmernenie pre darcov krvi v súvislosti s pandémiou akútnych ochorení dýchacích ciest a zápalov pľúc (COVID-19) spôsobených novým koronavírusom (2019 - nCoV) – aktualizované k 27.7.2020**

**Pre darcov krvi v súvislosti s chorobou COVID-19 platia nasledovné kritériá :**

1. Darca, ktorý **navštívi**l **mimoeurópsku krajinu a nemal**infekciu dýchacích ciest alebo zápal pľúc, **môže znovu darovať krv 28 dní po opustení krajiny***(s ohľadom na možnosť prenosu iných infekcií ako COVID-19, napr. WNV....).*
2. Darca, ktorý **navštívil** **Európsku krajinu a nemal infekciu** dýchacích ciest alebo zápal pľúc,  **môže znovu darovať krv 14 dní po opustení krajiny.**
3. Darca,  ktorý  **bol  v  styku  s človekom chorým na COVID-19 alebo** **s človekom v karanténe** **alebo bol v úzkom kontakte (menej ako 2m, bez rúška) s človekom, ktorý pricestoval v priebehu posledných 14 dní zo zahraničia,  a nemal infekciu dýchacích ciest,** môže znovu darovať krv **14 dní od posledného kontaktu s týmto človekom.**
4. Darca, ktorý **prekonal infekciu spôsobenú koronavírusom  COVID-19**  môže znovu darovať krv **14 dní po vyliečení a dvoch negatívnych výsledkoch  testovania na koronavírus.**
5. Darca, ktorý **prekonal akúkoľvek  infekciu  dýchacích  ciest  a testom bolo  vylúčené ochorenie COVID-19**, môže znovu  darovať krv **14 dní po kompletnom vyliečení** (14 dní bez príznakov a bez liečby).
6. Darca, ktorý  **prekonal akúkoľvek  infekciu  dýchacích  ciest a nebol testovaný na koronavírus** a zároveň **nemá pozitívnu** cestovateľskú anamnézu ani anamnézu kontaktu s ochorením COVID-19 alebo osobou v karanténe,  môže znovu darovať krv **14 dní po kompletnom vyliečení** (14 dní bez príznakov a bez liečby).
7. Darca, ktorý  **prekonal akúkoľvek  infekciu  dýchacích  ciest podozrivú z COVID-19**  (má pozitívnu cestovateľskú anamnézu alebo  anamnézu kontaktu s ochorením COVID-19 alebo osobou v karanténe) a **nebol testovaný na koronavírus**,  môže znovu darovať krv **28  dní po kompletnom vyliečení** (28 dní bez príznakov a bez liečby).
8. Darca, ktorý **pracuje v zahraničí** alebobýva v zahraničí  a denne prechádza cez slovenské hranice, je **vyradený** z darovania krvi a jej zložiek **do odvolania**.

**Opatrenia na transfúziologických pracoviskách v súvislosti s prevenciou šírenia koronavírusu a jeho prenosu transfúznymi liekmi:**

1. Darcovia krvi majú naďalej možnosť objednať sa na odber krvi na určitý dátum a čas a budú pri odbere v danom čase uprednostnení.
2. Darcovia sa môžu dostaviť na odberné pracoviská NTS SR za účelom darovania krvi  aj bez objednania. Z dôvodov zaistenia bezpečnosti pre darcov krvi a  prevencie akumulácie väčšieho počtu darcov krvi  na odberných centrách NTS SR budú zamestnanci NTS SR usmerňovať darcov v zmysle dodržania preventívnych opatrení nariadených ÚVZ SR vrátane sociálnych odstupov medzi darcami krvi.
3. Na pracovisko Národnej transfúznej služby SR nemôže vstúpiť darca, ktorý nespĺňa predchádzajúce kritériá.
4. Darca ktorý príde darovať krv na niektoré z našich pracovísk, môže vstúpiť  len s ochranným rúškom na tvári alebo jeho náhradou.
5. Pri vstupe bude darcovi odmeraná teplota a darca bude požiadaný, aby si vydezinfikoval ruky.
6. Darca vyplní hárok ([Check list](http://www.ntssr.sk/subor/c3a6c43dbfa796f14680227f6734c406/checklist.pdf)) so 4 otázkami týkajúcimi sa anamnézy súvisiacej s chorobou COVID-19.
7. Až keď prejde darca touto „vstupnou kontrolou“, bude sa môcť zaregistrovať a pokračovať v bežnom postupe pri darovaní krvi.

**Nezabudnite !!! v prípade, že sa u Vás objavia príznaky respiračného ochorenia alebo zvýšená teplota**

**nad 37°C v priebehu 14 dní po darovaní krvi alebo jej zložiek, neodkladne to oznámte pracovisku, kde ste krv darovali.**

Aktualizované 27.7.2020